Der var nordjysk deltagelse i fem af finaler, og også hos kvinderne var der nordjysk guld. Det gik til Sisse Larsson fra AK Jyden, som kunne fejres helt uden at være kommet i kamp. Der var nemlig ikke andre med i hendes vægtklasse. Tre andre nordjyske boksere måtte slide mere for deres medaljer. I letweltervægt tabte Pandrups Kasper Hansen finalen. Også brødrene Morten og Kasper Fruensgaard fra Lindholm måtte nøjes med sølv i henholdsvis sværvægt og supersværvægt.

Opsummering:
Torben Keller fra Pandrup boksede sig ganske som ventet til endnu et jysk mesterskab, da der søndag eftermiddag blev bokset finaler ved mesterskaberne i Århus.